[{"text_idx": "#000010", "text": "Rydym yn gweithio gyda sefydliadau o bob maint i ddarparu cefnogaeth fusnes o ansawdd uchel."}, {"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000019", "text": "academyddion ac arbenigwyr yn y diwydiant."}, {"text_idx": "#000020", "text": "arloesol sydd a\u0302 ffocws ar y pwnc."}, {"text_idx": "#000021", "text": "Pam dewis y cwrs hwn?"}, {"text_idx": "#000023", "text": "Mae strwythur y rhaglen yn rhoi\u2019r cyfle i chi astudio meysydd pwnc trwy\u2019r llwybr a ddewiswch, tra hefyd yn gwneud modiwlau craidd ar draws y rhaglen, gan roi amrywiaeth eang, cysylltiad rhwng pynciau a chyfoethogi eich astudiaethau, yn yr ystafell ddosbarth yn ogystal ag yng nghymuned ehangach y myfyrwyr."}, {"text_idx": "#000024", "text": "Mae\u2019r rhaglen MSc yn cynnwys meysydd gwybodaeth penodol, sgiliau a nodweddion meddylfryd gwahanol a\u2019r rhain oll yn cyfrannu at berfformio\u2019n effeithiol ar lefel rheoli mewn sefydliad. Mae cynnwys y modiwlau, y dull o\u2019u cyflwyno a\u2019r asesu yn datblygu proffil unigol y dysgwr, gan arwain at fwy o hyder a gallu i farchnata eu hunain fel gweithiwr proffesiynol."}, {"text_idx": "#000025", "text": "Codwch eich astudiaethau i lefel o\u0302l-raddedig ac adeiladu gyrfa mewn ro\u0302l rheoli adnoddau dynol yn rhyngwladol."}, {"text_idx": "#000026", "text": "Prif nodweddion y cwrsBeth y byddwch yn ei astudioGofynion mynediad a gwneud cais Addysgu ac AsesuRhagolygon gyrfaol Ffioedd a ChyllidManyleb y rhaglenRhyngwladol"}, {"text_idx": "#000027", "text": "Dewch yn rhan o Ysgol Fusnes mewn prifysgol sy\u2019n un o dair yn y Deyrnas Unedig a oedd ar restr fer ryngwladol Gwobrau Rhagoriaeth AMBA/BGA 2022 am y strategaeth arloesi orau ar gyfer dysgu gweithredol\nYmunwch ag Ysgol Fusnes sydd eisoes a\u0302 chymuned o\u0302l-raddedig ryngwladol sefydledig a llwyddiannus\nCewch gwrdd ag arweinwyr busnes blaenllaw yn eich dewis faes\nDewch i ddefnyddio ein Hystafell Efelychu Busnes newydd i ddod a\u0302 phroblemau busnes go iawn yn fyw\nCewch ddewis gwneud modiwl ymarfer uwch \u2013 480 awr+ o brofiad lleoliad gwaith \u2013 mewn lleoliad 12 wythnos"}, {"text_idx": "#000028", "text": "Beth fyddwch chin ei astudio"}, {"text_idx": "#000029", "text": "Mae\u2019r modiwlau a astudir ar y rhaglen MSc Rheoli Adnoddau Dynol Rhyngwladol yn eich annog i fynd ati\u2019n weithredol i gymhwyso theori ac offer modelu i ddatblygu ac ehangu eich sgiliau arloesi, creadigrwydd, datrys problemau a\u2019ch crebwyll. Byddwch yn datblygu\u2019r sgiliau hyn er mwyn gwerthuso, asesu a rhesymu a gwneud penderfyniadau busnes ac ariannol y gellir eu cyfiawnhau mewn meysydd busnes ac adnoddau dynol allweddol, gan ganolbwyntio ar senarios byd go iawn, trafodaethau, dadleuon a heriau cymhleth."}, {"text_idx": "#000030", "text": "Byddwch yn datblygu dyfnder gwybodaeth trwy ddadansoddi theori ar gyfer ymarfer, gan eich galluogi i adeiladu setiau sgiliau arbenigol y mae galw amdanynt. Byddwch yn gwneud hyn ar yr un pryd ag archwilio meysydd cyfredol a rhai\u2019r dyfodol mewn rheoli adnoddau dynol yn rhyngwladol, gan gael yr wybodaeth a\u2019r offer sydd eu hangen arnoch i wella eich rhagolygon a chael effaith broffesiynol ar eich gyrfa yn y dyfodol."}, {"text_idx": "#000032", "text": "Rheoli AD mewn Cyd-destun Rhyngwladol (llwybr pwnc craidd): Bydd y modiwl hwn yn galluogi myfyrwyr i ddod i ddeall yn fanwl sut y caiff adnoddau dynol eu rheoli mewn cyd-destun rhyngwladol, ynghyd a\u0302 dysgu am theori ac ymarfer rheoli AD yn rhyngwladol. Byddwch yn dysgu am brosesau AD rhyngwladol a\u2019r heriau cysylltiedig o safbwynt byd-eang, yn ogystal a\u0302 sut y bydd globaleiddio, datblygiadau technolegol ac economi\u0308au datblygol yn newid arferion AD wrth i amgylcheddau ddod yn fwy cymhleth.\nRheolaeth a Pherfformiad Pobl a Sefydliadau Byd-eang (llwybr pwnc craidd): Mae\u2019r modiwl hwn yn mynd ati mewn manylder i astudio dimensiynau perfformiad sefydliadau trwy\u2019r rheolaeth ar y bobl ynddynt mewn theori ac yn ymarferol. Byddwch yn dysgu sut y gall rheoli ar gyfer perfformiad effeithio ar gynhyrchiant a llwyddiant sefydliadol. Trwy gydol y modiwl bydd ffocws ar gymhwyso theori i ymarfer, a bydd dysgu yn cael ei gefnogi trwy enghreifftiau ac astudiaethau achos o amrywiaeth o gefndiroedd a senarios."}, {"text_idx": "#000034", "text": "Dulliau Ymchwil a Thraethawd Hir: Byddwch yn dysgu am natur a chynnwys methodolegau ac ymchwil academaidd sy\u2019n cyd-fynd a\u0302 fframweithiau ymchwil wrth gael eich cyflwyno i dechnegau dadansoddi, dulliau samplu a moeseg ymchwil, cyn cwblhau cynnig ymchwil ym maes pwnc eich rhaglen astudio. Byddwch yn cwblhau prosiect ymchwil a llunio traethawd hir gan ddilyn y cwestiwn ymchwil a gynigiwyd gennych yn y modiwl Dulliau Ymchwil. Yn ystod y modiwl, byddwch yn: cynllunio eich dull ymchwil; sicrhau se\u0302l bendith; casglu data; dadansoddi data; ac ysgrifennu eich ymchwil."}, {"text_idx": "#000035", "text": "Mae pob rhaglen MSc busnes yn cynnig modiwl ymarfer uwch ychwanegol sy\u2019n rhoi\u2019r cyfle i chi gael mwy o gredydau trwy wneud interniaeth 3 mis mewn cwmni. Mae hyn yn helpu i roi cyfleoedd gwych i chi o ran cyflogadwyedd yn y dyfodol a\u2019r cyfle i ddefnyddio\u2019r wybodaeth o\u2019ch astudiaethau mewn prosiectau bywyd go iawn."}, {"text_idx": "#000038", "text": "Fel arfer disgwylir i ymgeiswyr feddu ar radd anrhydedd gyntaf dda (2:2 neu uwch mewn unrhyw bwnc), neu gymhwyster rhyngwladol cyfatebol. Derbynnir cymhwyster nad yw\u2019n radd, os yw\u2019r Brifysgol yn barnu ei fod o safon foddhaol at ddiben derbyn o\u0302l-raddedig. Gall ymgeiswyr fod wedi graddio\u2019n ddiweddar, wedi cael eu gradd anrhydedd, ac sy\u2019n dymuno mynd yn eu blaenau i astudiaethau o\u0302l-raddedig er mwyn gwella eu cyfleoedd gyrfa. Lle bo angen, neu fel rhan o bolisi\u0308au a phrosesau\u2019r Brifysgol, gall ymgeiswyr fod yn destun meini prawf dethol ychwanegol."}, {"text_idx": "#000040", "text": "Amlinellir cymwysterau mynediad rhyngwladol ar wefan Canolfan Wybodaeth Cydnabyddiaeth Academaidd Cenedlaethol y DU (NARIC) gan ddangos yr hyn sy\u2019n gyfatebol i gymhwyster mynediad o\u2019r DU.Yn ogystal a\u0302\u2019r gofynion mynediad academaidd, rhaid i bob ymgeisydd nad yw\u2019r Gymraeg na\u2019r Saesneg yn iaith gyntaf iddynt ddangos hyfedredd yn yr iaith Saesneg."}, {"text_idx": "#000041", "text": "Mae myfyrwyr Ewropeaidd yn gallu darparu\u2019r dystiolaeth hon mewn nifer o ffyrdd (gweler i gael manylion), gan gynnwys IELTS.Rhaid i fyfyrwyr rhyngwladol gael Prawf Iaith Saesneg Diogel a Gymeradwywyd gan UKVI (sef SELT) (gweler i gael manylion)."}, {"text_idx": "#000042", "text": "Sut y byddwch yn dysgu"}, {"text_idx": "#000044", "text": "Mae strategaeth dysgu ac addysgu\u2019r rhaglenni yn seiliedig ar ddatblygu ac ennill gwybodaeth, ymddygiadau, sgiliau, a gwerthoedd newydd neu wedi\u2019u haddasu, a\u2019r rhain yn arwain at rymuso dysgwyr a\u0302\u2019r hyder i gymryd rhan, yn feirniadol ac yn greadigol, wrth astudio eu maes pwnc. Cefnogir hyn drwy bynciau llosg busnes sy\u2019n codi er mwyn i fyfyrwyr i gael profiad uniongyrchol o\u2019r deunydd pwnc mewn modd sy\u2019n perthyn yn agos i arferion busnes a rheolaeth."}, {"text_idx": "#000045", "text": "Bydd yr addysgu yn digwydd drwy gymysgedd o ddulliau ffurfiol ac anffurfiol gan gynnwys darlithoedd, tiwtorialau, dadleuon grw\u0302p, a dysgu drwy brofiad a fydd yn cael eu hintegreiddio a\u2019u cefnogi drwy ddefnyddio datblygiadau technolegol i roi mwy o hyblygrwydd ac amrywiaeth, ynghyd a\u0302 mynediad at ystod ehangach o adnoddau a deunyddiau sy\u2019n cefnogi Fframwaith Dysgu Gweithredol y Brifysgol."}, {"text_idx": "#000046", "text": "Oriau cyswllt y rhaglen fydd darlithoedd ffurfiol a thiwtorialau o tua 3 awr y modiwl bob wythnos."}, {"text_idx": "#000048", "text": "Byddwch yn cael eich asesu trwy amryw o ddulliau cyfoes megis traethodau, adroddiadau, cynlluniau strategaeth, portffolios, adfyfyrion, blogiau fideo, posteri, a chyflwyniadau sydd a\u0302\u2019r nod o greu dysgwyr hyderus pan fyddant yn symud i\u2019r gweithle."}, {"text_idx": "#000049", "text": "Rhoddir cyngor, arweiniad ac adborth o asesu ffurfiannol a chrynodol a defnyddir hyn yn ffordd i ddatblygu ac ennill sgiliau dysgu a dod i ddeall arferion academaidd cadarn, gan ddefnyddio, lle bynnag y bo modd, yr amgylchedd dysgu rhithwir traws-raglen."}, {"text_idx": "#000052", "text": "Mae\u2019r Dystysgrif O\u0302l-radd mewn Rheolaeth yn ddyfarniad ymadael sydd ar gael i fyfyrwyr sydd wedi cwblhau 60 credyd ar lefel 7 ac sy\u2019n dewis peidio a\u0302 pharhau a\u0302\u2019r rhaglen.\nMae\u2019r Diploma O\u0302l-radd yn ddyfarniad ymadael sydd ar gael i fyfyrwyr sydd wedi cwblhau 60 credyd ar lefel 7 ond sy\u2019n dewis peidio a\u0302 pharhau a\u0302\u2019r rhaglen: Diploma O\u0302l-radd Rheoli Adnoddau Dynol Rhyngwladol"}, {"text_idx": "#000053", "text": "Bydd myfyrwyr sydd a\u0302 120 credyd a 60 credyd o\u2019u modiwl ymarfer uwch ond sy\u2019n dewis peidio a\u0302 pharhau a\u0302\u2019r rhaglen yn gadael gyda\u2019r dyfarniad canlynol:"}, {"text_idx": "#000055", "text": "Mae'n gwasanaeth Gyrfaoedd a Chyflogadwyedd yno i'ch helpu i wneud penderfyniadau a chynllunio'r camau nesaf tuag at ddyfodol disglair. O gael hyd i waith neu astudiaethau pellach i sylweddoli'ch diddordebau, sgiliau a'ch dyheadau, gallant roi'r wybodaeth, y cyngor a'r arweiniad arbenigol sydd eu hangen arnoch."}, {"text_idx": "#000056", "text": "Mae'r cwrs yn eich cyfarparu a\u0302 gwybodaeth drylwyr a sgiliau mewn peirianneg sydd ar flaen y gad pan ddaw i dechnolegau newydd a'r rhai sy'n dod i'r amlwg. Bydd gan raddedigion y fantais o ddod yn arbenigwyr yn y diwydiant neu i fynd ar drywydd gyrfaoedd ymchwil yn y byd academaidd."}, {"text_idx": "#000059", "text": "Bydd y modiwl Ymarfer Uwch yn cynnig cyfleoedd i chi wella eich datblygiad personol a phroffesiynol wrth i chi ddysgu trwy weithio, dysgu ar gyfer gweithio a dysgu yn y gwaith. Yn ogystal a\u0302\u2019r sgiliau ymarferol a phroffesiynol y byddwch yn eu hennill yn ystod eich lleoliad gwaith, byddwch hefyd yn hunanadfyfyrio\u2019n feirniadol ac yn meithrin mwy o hunanymwybyddiaeth, hyblygrwydd a gwytnwch i baratoi eich hun yn well ar gyfer heriau yn y gweithle. Cost y modiwl hwn yw \u00a3500."}, {"text_idx": "#000066", "text": "MSc Rheoli Twristiaeth a Lletygarwch Rhyngwladol"}]